stanford-oval/wikipedia huggingface dataset:
ตำบลก้อนแก้ว
ประวัติ

บริเวณอันเป็นที่ซึ่งชาวบ้าน เรียกว่า ก้อนแก้ว คือ บริเวณด้านทิศตะวันตกของวัดก้อนแก้วปัจจุบัน ในส่วนที่เป็นบ่อกุ้ง ของนายทวี จันทกลัด ซึ่งเป็นที่อ่างใหญ่ลักษณะกลมเป็นท้องกะทะ เส้นผ่านศูนย์กลางประมาณ 1 เส้นกว่า ลึกประมาณ 3 เมตร แต่ในส่วนก้นกะทะตรงกลางจะลึกพิเศษลงไปเหมือนแก้ว กว้างประมาณ 3 เมตร ฤดูน้ำมีน้ำเต็มอ่าง มีปลาหมอ ปลาดุก ปลาช่อน ปลาชะโด ปลาแมงฟู วัดก้อนแก้วเคยขอเป็นเขตอภัยทาน หน้าแล้งน้ำลดแต่ก็ไม่แห้งเดือน 3 เดือน 4 ยังมีน้้าขังให้ควายลงไปอาบเล่นได้ เด็กชอบลงไปเล่นซ่อนแอบในก้นแก้วบางคนเรียกว่า วังก้นแก้วพิกุลทอง ด้วยเป็นวังใหญ่ส่วนที่ลึกที่สุดเหมือนกับก้อนแก้ว
พ.ศ. 2400 พระครูนันทศรีราจารย์ (หลวงพ่อเหลือ) ซึ่งเป็นเกจิกาจารย์ชื่อดังของฉะเชิงเทรา สมัยดำรงตำแหน่งเจ้าอาวาสวัดสาวชะโงก แต่ด้วยพื้นเพของท่านเป็นคนก้อนแก้ว ด้วยเห็นว่าเป็นถิ่นเกิดกับเป็นตำบลใหม่ ท่านจึงชักชวนชาวบ้านใกล้วังก้นแก้วนั้น (อำแดงขลิบยกที่ให้สร้างวัดปี พ.ศ. 2157 โดยได้รับอนุญาตให้ตั้งวัดปี พ.ศ. 2454) เห็นว่าชื่อก้นแก้วฟังดูไม่เป็นมงคล จึงตั้งชื่อใหม่ว่า ก้อนแก้ว และเป็นชื่อของหมู่บ้านและตำบลในเวลาต่อมา
การแบ่งเขตการปกครอง > การปกครองส่วนภูมิภาค

พื้นที่ตำบลก้อนแก้วประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 2,977 คน แบ่งเป็นชาย 1,438 คน หญิง 1,539 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 2 จาก 5 ตำบลในอำเภอคลองเขื่อน
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 |
| --- | --- | --- | --- | --- | --- | --- | --- |
| ก้อนแก้ว | 648 | 644 | 642 | 635 | 636 | 637 | 651 |
| ชวดชะโด | 634 | 638 | 656 | 657 | 661 | 672 | 667 |
| ลาดน้ำเค็ม | 626 | 636 | 639 | 641 | 654 | 659 | 660 |
| วังขอน | 430 | 433 | 437 | 442 | 453 | 454 | 454 |
| บางกระเสน | 383 | 367 | 367 | 370 | 387 | 407 | 405 |
| ดอนสนาม | 256 | 257 | 261 | 263 | 258 | 264 | 269 |
| รวม | 2,977 | 2,975 | 3,002 | 3,008 | 3,049 | 3,093 | 3,106 |
การแบ่งเขตการปกครอง > การปกครองส่วนท้องถิ่น

ปัจจุบันตำบลก้อนแก้วทั้งตำบลอยู่ในเขตองค์การบริหารส่วนตำบลก้อนแก้ว ซึ่งเดิมมีฐานะเป็นสภาตำบลก้อนแก้ว ในปี พ.ศ. 2517 ต่อมาปี พ.ศ. 2538 สภาตำบลก้อนแก้วมี 6 หมู่บ้าน พื้นที่ 26.86 ตารางกิโลเมตร ประชากร 3,135 คน และ 650 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลก้อนแก้วอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลก้อนแก้ว
แหล่งข้อมูลอื่น

เว็บไซต์องค์การบริหารส่วนตำบลก้อนแก้ว
| ด ค กตำบลในจังหวัดฉะเชิงเทรา |
| --- | --- | --- |
| อำเภอคลองเขื่อน |  ก้อนแก้ว  คลองเขื่อน  บางตลาด  บางโรง  บางเล่า  |  |
| อำเภอท่าตะเกียบ |  คลองตะเกรา  ท่าตะเกียบ  |  |
| อำเภอบางคล้า |  ท่าทองหลาง  บางกระเจ็ด  บางคล้า  บางสวน  ปากน้ำ  สาวชะโงก  เสม็ดใต้  เสม็ดเหนือ  หัวไทร  |  |
| อำเภอบางน้ำเปรี้ยว |  ดอนเกาะกา  ดอนฉิมพลี  บางขนาก  บางน้ำเปรี้ยว  บึงน้ำรักษ์  โพรงอากาศ  โยธะกา  ศาลาแดง  สิงโตทอง  หมอนทอง  |  |
| อำเภอบางปะกง |  เขาดิน  ท่าข้าม  ท่าสะอ้าน  บางเกลือ  บางปะกง  บางผึ้ง  บางวัว  บางสมัคร  พิมพา  สองคลอง  หนองจอก  หอมศีล  |  |
| อำเภอบ้านโพธิ์ |  เกาะไร่  คลองขุด  คลองบ้านโพธิ์  คลองประเวศ  ดอนทราย  ท่าพลับ  เทพราช  บางกรูด  บางซ่อน  บ้านโพธิ์  ลาดขวาง  สนามจันทร์  สิบเอ็ดศอก  แสนภูดาษ  หนองตีนนก  หนองบัว  แหลมประดู่  |  |
| อำเภอแปลงยาว |  แปลงยาว  วังเย็น  หนองไม้แก่น  หัวสำโรง  |  |
| อำเภอพนมสารคาม |  เกาะขนุน  เขาหินซ้อน  ท่าถ่าน  บ้านซ่อง  พนมสารคาม  เมืองเก่า  หนองยาว  หนองแหน  |  |
| อำเภอเมืองฉะเชิงเทรา |  คลองจุกกระเฌอ  คลองนครเนื่องเขต  คลองนา  คลองเปรง  คลองหลวงแพ่ง  คลองอุดมชลจร  ท่าไข่  บางกะไห  บางแก้ว  บางขวัญ  บางตีนเป็ด  บางเตย  บางไผ่  บางพระ  บ้านใหม่  วังตะเคียน  โสธร  หนามแดง  หน้าเมือง  |  |
| อำเภอราชสาส์น |  ดงน้อย  บางคา  เมืองใหม่  |  |
| อำเภอสนามชัยเขต |  คู้ยายหมี  ท่ากระดาน  ทุ่งพระยา  ลาดกระทิง  |  |
| ด ค กองค์กรปกครองส่วนท้องถิ่นระดับล่างในจังหวัดฉะเชิงเทรา |
| --- | --- | --- |
| เทศบาลเมือง | ฉะเชิงเทรา |  |
| เทศบาลตำบล |  เกาะขนุน  เขาหินซ้อน  คลองแสนแสบ  ดอนเกาะกา  ดอนฉิมพลี  ท่าข้าม  ท่าถ่าน  ท่าสะอ้าน  ทุ่งสะเดา  เทพราช  นครเนื่องเขต  บางปะกง  บางปะกงพรหมเทพรังสรรค์  บางขนาก  บางคล้า  บางน้ำเปรี้ยว  บางผึ้ง  บางวัว  บางวัวคณารักษ์  บางสมัคร  บ้านซ่อง  บ้านโพธิ์  ปากน้ำ  แปลงยาว  พนมสารคาม  พิมพา  ลาดขวาง  วังเย็น  ศาลาแดง  สนามชัยเขต  แสนภูดาษ  หอมศีล  หัวสำโรง  |  |
| องค์การบริหารส่วนตำบล |  ก้อนแก้ว  เกาะขนุน  เกาะไร่  เขาดิน  เขาหินซ้อน  คลองขุด  คลองเขื่อน  คลองจุกกระเฌอ  คลองตะเกรา  คลองนครเนื่องเขต  คลองนา  คลองบ้านโพธิ์  คลองประเวศ  คลองเปรง  คลองหลวงแพ่ง  คลองอุดมชลจร  คู้ยายหมี  ดงน้อย  ดอนฉิมพลี  ดอนทราย  ท่ากระดาน  ท่าตะเกียบ  ท่าทองหลาง  ท่าไข่  ท่าสะอ้าน  ทุ่งพระยา  เทพราช  บางกระเจ็ด  บางกรูด  บางกะไห  บางเกลือ  บางแก้ว  บางขวัญ  บางคา  บางตลาด  บางตีนเป็ด  บางเตย  บางน้ำเปรี้ยว  บางไผ่  บางพระ  บางโรง  บางเล่า  บางสวน  บ้านใหม่  บึงน้ำรักษ์  แปลงยาว  พนมสารคาม  โพรงอากาศ  เมืองเก่า  เมืองใหม่  โยธะกา  ลาดกระทิง  วังตะเคียน  ศาลาแดง  สนามจันทร์  สองคลอง  สาวชะโงก  สิงโตทอง  สิบเอ็ดศอก  เสม็ดใต้  เสม็ดเหนือ  โสธร  หนองจอก  หนองตีนนก  หนองบัว  หนองไม้แก่น  หนองยาว  หนองแหน  หนามแดง  หมอนทอง  หอมศีล  หัวไทร  หัวสำโรง  แหลมประดู่  |  |
ตรีโกณมิติ

ฟังก์ชันตรีโกณมิติทั้งหมดของมุม θ สามารถนำมาสร้างทางเรขาคณิตในวงกลมหนึ่งหน่วยที่มีศูนย์กลางที่จุด O
ตรีโกณมิติ (จากภาษากรีก trigonon มุม 3 มุม และ metro การวัด) เป็นสาขาหนึ่งของคณิตศาสตร์ที่ศึกษาความสัมพันธ์ระหว่างความยาวและมุมของรูปสามเหลี่ยม ตรีโกณมิติเกิดขึ้นในสมัยเฮลเลนิสต์ ในศตวรรษที่ 3 ก่อนคริสต์ศักราช ปัจจุบันได้มีการนำไปใช้ตั้งแต่ในวิชาเรขาคณิตไปจนถึงวิชาดาราศาสตร์
นักดาราศาสตร์ในศตวรรษที่ 3 ได้สังเกตว่าความยาวด้านของรูปสามเหลี่ยมมุมฉากและมุมระหว่างด้านมีความสัมพันธ์ที่คงที่ ถ้าทราบความยาวอย่างน้อยหนึ่งด้านและค่าของมุมหนึ่งมุม แล้วมุมและความยาวอื่น ๆ ที่เหลือก็สามารถคำนวณหาค่าได้ การคำนวณเหล่านี้ได้ถูกนิยามเป็นฟังก์ชันตรีโกณมิติ และในปัจจุบันได้แพร่หลายไปทั้งคณิตศาสตร์บริสุทธิ์และคณิตศาสตร์ประยุกต์ เช่น การแปลงฟูรีเย หรือสมการคลื่น หรือการใช้ฟังก์ชันตรีโกณมิติเพื่ออธิบายปรากฏการณ์ที่เป็นคาบในสาขาวิชาฟิสิกส์ วิศวกรรมเครื่องกล วิศวกรรมไฟฟ้า ดนตรีและสวนศาสตร์ ดาราศาสตร์ นิเวศวิทยา และชีววิทยา นอกจากนี้ ตรีโกณมิติยังเป็นพื้นฐานของการสำรวจ
ตรีโกณมิติมีความเกี่ยวข้องมากที่สุดกับรูปสามเหลี่ยมมุมฉากบนระนาบ (กล่าวคือ รูปสามเหลี่ยมสองมิติที่มีมุมหนึ่งมีขนาด 90 องศา) มีการประยุกต์ใช้กับรูปสามเหลี่ยมที่ไม่มีมุมฉากด้วย โดยการแบ่งรูปสามเหลี่ยมดังกล่าวเป็นรูปสามเหลี่ยมมุมฉากสองรูป ปัญหาส่วนมากสามารถแก้ได้โดยใช้การคำนวณบนรูปสามเหลี่ยมมุมฉาก ดังนั้น การประยุกต์ส่วนใหญ่ก็จะเกี่ยวข้องกับรูปสามเหลี่ยมมุมฉาก ยกเว้นในตรีโกณมิติเชิงทรงกลม วิชาที่ศึกษารูปสามเหลี่ยมบนพื้นผิวทรงกลม ซึ่งมีความโค้งเป็นค่าคงที่บวก ในเรขาคณิตอิลลิปติก (elliptic geometry) อันเป็นพื้นฐานของวิชาดาราศาสตร์และการเดินเรือ) ส่วนตรีโกณมิติบนพื้นผิวที่มีความโค้งเป็นค่าลบเป็นส่วนหนึ่งของเรขาคณิตไฮเพอร์โบลิก
วิชาตรีโกณมิติเบื้องต้นมักมีการสอนในโรงเรียน อาจเป็นหลักสูตรแยกหรือเป็นส่วนหนึ่งของหลักสูตรความรู้พื้นฐานสำหรับแคลคูลัส
ประวัติศาสตร์

นักคณิตศาสตร์มุสลิมในยุคกลาง (หรือยุคมืด ตามคำเรียกของชาวยุโรป) มีส่วนเป็นอย่างมากในการพัฒนาและอุทิศผลงานในคณิตศาสตร์สาขาตรีโกณมิติ โดยพวกเขาได้รับแนวคิดพื้นฐานมาจาก
ตำราคณิตศาสตร์อินเดียที่ชื่อ Sūrya Siddhānta (สูรยสิทธานตะ)
ตำราอัลมาเกส  (เป็นภาษาอาหรับแปลว่ายิ่งใหญ่ที่สุด แสดงให้เห็นว่านักคณิตศาสตร์อาหรับยกย่องหนังสือเล่มนี้มาก) ของทอเลมีนักคณิตศาสตร์ที่มีชื่อเสียงชาวกรีก ; และ
ตำราสเฟียริก ของเมเนลาอุสนักคณิตศาสตร์ชาวกรีกเช่นกัน
อย่างไรก็ตาม ถึงแม้ว่านักคณิตศาสตร์กรีกและอินเดียจะมีบทบาทในการพัฒนาตรีโกณมิติ แต่ทว่านักประวัติศาสตร์คณิตศาสตร์หลายท่าน ได้ให้เกียรตินักคณิตศาสตร์อาหรับว่า เป็นผู้พัฒนาความรู้ในสาขานี้อย่างแท้จริง
ศัพทมูลวิทยา

คำว่า ตรีโกณมิติ เป็นการรวมคำสามคำ คือ ตรี (สันสกฤต : त्रि, ตรี) หรือ tri แปลว่า สาม, โกณ (สันสกฤต : कोना, โกณะ) หรือ gon แปลว่า มุม หรือ เหลี่ยม, มิติ  (สันสกฤต : मिति, มิติ) หรือ metric แปลว่า การวัด ดังนั้น ตรีโกณมิติ หมายถึง การคำนวณโดยความสัมพันธ์ระหว่างมุมและด้านของรูปสามเหลี่ยม
ภาพรวม

รูปสามเหลี่ยมสองรูปจะเรียกว่าคล้ายกัน ถ้ารูปหนึ่งสามารถขยายได้เป็นอีกรูปหนึ่ง และจะเป็นกรณีนี้ก็ต่อเมื่อมุมที่สมนัยกันมีขนาดเท่ากัน ตัวอย่างเช่น รูปสามเหลี่ยมสองรูปที่มีมุมร่วมกันมุมหนึ่ง และด้านที่ตรงข้ามกับมุมนั้นขนานกัน เป็นข้อเท็จจริงว่ารูปสามเหลี่ยมที่คล้ายกัน ด้านแต่ละด้านจะเป็นสัดส่วนกัน นั่นคือ ถ้าด้านที่ยาวที่สุดของรูปสามเหลี่ยมหนึ่ง ยาวเป็นสองเท่าของด้านที่ยาวที่สุดของรูปสามเหลี่ยมที่คล้ายกัน จะกล่าวได้ว่า ด้านที่สั้นที่สุดจะยาวเป็นสองเท่าของด้านที่สั้นที่สุดของอีกรูปสามเหลี่ยม และด้านที่ยาวปานกลางก็จะเป็นสองเท่าของอีกรูปสามเหลี่ยมเช่นกัน อัตราส่วนระหว่างด้านที่ยาวที่สุดและด้านที่สั้นที่สุดของรูปสามเหลี่ยมแรก จะเท่ากับ อัตราส่วนระหว่างด้านที่ยาวที่สุดและด้านที่สั้นที่สุดของรูปสามเหลี่ยมอีกรูปด้วย
จากข้อเท็จจริงเหล่านี้ เราจะนิยามฟังก์ชันตรีโกณมิติ เริ่มต้นด้วยรูปสามเหลี่ยมมุมฉาก ซึ่งเป็นรูปสามเหลี่ยมซึ่งมีมุมฉากหนึ่งมุม (90 องศา หรือ π/2 (1.5707 เรเดียน)) ด้านที่ยาวที่สุดในรูปสามเหลี่ยมใดๆจะอยู่ตรงข้ามกับมุมที่ใหญ่ที่สุด แต่เพราะว่าผลรวมของมุมภายในรูปสามเหลี่ยมเท่ากับ 180 องศา หรือ π เรเดียน ดังนั้นมุมที่ใหญ่ที่สุดในรูปสามเหลี่ยมนี้คือมุมฉาก ด้านที่ยาวที่สุดในรูปสามเหลี่ยมจึงเป็นด้านที่ตรงข้ามกับมุมฉาก เรียกว่า ด้านตรงข้ามมุมฉาก
นำรูปสามเหลี่ยมมุมฉากมาสองรูปที่มีมุม A ร่วมกัน รูปสามเหลี่ยมทั้งสองนี้จะคล้ายกัน และอัตราส่วนของด้านตรงข้ามมุม A ต่อด้านตรงข้ามมุมฉาก จะเท่ากันทั้งสองรูป มันจะเป็นจำนวนระหว่าง 0 ถึง 1 ขึ้นอยู่กับขนาดของมุม A เท่านั้น เราเรียกว่า ไซน์ของ A และเขียนด้วย sin (A) ในทำนองเดียวกัน เรานิยาม โคไซน์ของ A คืออัตราส่วนระหว่าง ด้านประชิดมุม A ต่อด้านตรงข้ามมุมฉาก
ฟังก์ชันเหล่านี้เป็นฟังก์ชันตรีโกณมิติที่สำคัญ ฟังก์ชันอื่นๆสามารถนิยามโดยใช้อัตราส่วนของด้านต่างๆของรูปสามเหลี่ยม แต่มันก็สามารถเขียนได้ในรูปของ ไซน์ และ โคไซน์ ฟังก์ชันเหล่านี้คือ แทนเจนต์, ซีแคนต์, โคแทนเจนต์, และ โคซีแคนต์
วิธีจำ ไซน์ โคไซน์ แทนเจนต์ อย่างง่ายๆคือจำว่า ข้ามฉาก ชิดฉาก ข้ามชิด (ไซน์-ด้านตรงข้าม-ด้านตรงข้ามมุมฉาก โคไซน์-ด้านประชิด-ด้านตรงข้ามมุมฉาก แทนเจนต์-ด้านตรงข้าม-ด้านประชิด)
ที่ผ่านมา ฟังก์ชันตรีโกณมิติถูกนิยามขึ้นสำหรับมุมระหว่าง 0 ถึง 90 องศา (0 ถึง π/2 เรเดียน) เท่านั้น หากใช้วงกลมหนึ่งหน่วย จะขยายได้เป็นจำนวนบวกและจำนวนลบทั้งหมด (ดูใน ฟังก์ชันตรีโกณมิติ)
ครั้งหนึ่ง ฟังก์ชันไซน์และโคไซน์ถูกจัดลงในตาราง (หรือคำนวณด้วยเครื่องคิดเลข) ทำให้ตอบคำถามทั้งหมดเกี่ยวกับรูปสามเหลี่ยมใดๆได้อย่างแท้จริง โดยใช้กฎของไซน์ และ กฎของโคไซน์
กฎเหล่านี้สามารถใช้ในการคำนวณมุมที่เหลือและด้านของรูปสามเหลี่ยมได้ เมื่อรู้ความยาวด้านสองด้านและขนาดของมุมหนึ่งมุม หรือรู้ขนาดของมุมสองมุมและความยาวของด้านหนึ่งด้าน หรือ รู้ความยาวของด้านทั้งสามด้าน
นักคณิตศาสตร์บางคนเชื่อว่าตรีโกณมิติแต่เดิมนั้น ถูกประดิษฐ์ชึ้นเพื่อใช้คำนวณนาฬิกาแดด ซึ่งมักเป็นโจทย์ในหนังสือเก่าๆ มันมีความสำคัญมากในเรื่องการสำรวจ
การประยุกต์

ปัจจุบัน มีการนำตรีโกณมิติไปใช้ในงานสาขาต่าง ๆ เช่น เป็นเทคนิคในการสร้างรูปสามเหลี่ยม ซึ่งใช้ในวิชาดาราศาสตร์เพื่อวัดระยะทางของดาวที่อยู่ใกล้ ในภูมิศาสตร์ใช้วัดระยะทางระหว่างหลักเขตที่ดิน และใช้ในดาวเทียมนำทาง งานที่มีการใช้(และการนำทางในมหาสมุทร บนเครื่องบิน และในอวกาศ) ,ทฤษฎีดนตรี, สวนศาสตร์, ทัศนศาสตร์, การวิเคราะห์ตลาดการเงิน, อิเล็กทรอนิกส์, ทฤษฎีความน่าจะเป็น, สถิติศาสตร์, ชีววิทยา, การสร้างภาพทางการแพทย์ (การกราดภาพตัดขวางใช้คอมพิวเตอร์ช่วย (CAT scans) และ คลื่นเสียงความถี่สูง) , เภสัชศาสตร์, เคมี, ทฤษฎีจำนวน (รวมถึง วิทยาการเข้ารหัสลับ) , วิทยาแผ่นดินไหว, อุตุนิยมวิทยา, สมุทรศาสตร์, วิทยาศาสตร์กายภาพสาขาต่างๆ, การสำรวจพื้นดิน และภูมิมาตรศาสตร์, สถาปัตยกรรม, สัทศาสตร์, เศรษฐศาสตร์, วิศวกรรมไฟฟ้า, วิศวกรรมเครื่องกล, วิศวกรรมโยธา, เรขภาพคอมพิวเตอร์, การทำแผนที่, ผลิกศาสตร์
เอกลักษณ์

ดูเพิ่ม: รายการเอกลักษณ์ตรีโกณมิติ
เอกลักษณ์ตรีโกณมิติ เช่น เอกลักษณ์ดังต่อไปนี้ที่เกี่ยวข้องกับทฤษฎีบทพีทาโกรัส
ดูเพิ่ม

รายการเอกลักษณ์ตรีโกณมิติ
ฟังก์ชันตรีโกณมิติ
วงกลมหนึ่งหน่วย
แหล่งข้อมูลอื่น

| ด ค กสาขาของวิชาคณิตศาสตร์ |
| --- | --- |
 ประวัติ เส้นเวลา  โครงร่าง  หัวข้อ  อภิธานศัพท์ 
รากฐาน:  ทฤษฎีเซต  คณิตตรรกศาสตร์ ทฤษฎีการพิสูจน์  ทฤษฎีโมเดล  ทฤษฎีการเวียนเกิด  ทฤษฎีแคทิกอรี  ทฤษฎีไทป์  ปรัชญาของคณิตศาสตร์ 
พีชคณิต:  พีชคณิตพื้นฐาน  พีชคณิตเชิงเส้น พีชคณิตเชิงหลายเส้น  พีชคณิตนามธรรม ทฤษฎีกรุป  ทฤษฎีกาลัว  พีชคณิตสลับที่  พีชคณิตสากล  พีชคณิตเชิงโฮโมโลยี 
คณิตวิเคราะห์:  แคลคูลัส  การวิเคราะห์เชิงจริง  การวิเคราะห์เชิงซ้อน  การวิเคราะห์เชิงฟังก์ชัน  การวิเคราะห์ฮาร์มอนิก  ทฤษฎีเมเชอร์‎  สมการเชิงอนุพันธ์ 
วิยุตคณิต:  คณิตศาสตร์เชิงการจัด  ทฤษฎีกราฟ  ทฤษฎีเกม  ทฤษฎีอันดับ 
เรขาคณิต:  เรขาคณิตจำกัด  เรขาคณิตเชิงพีชคณิต  เรขาคณิตเชิงอนุพันธ์  เรขาคณิตแบบยุคลิด  เรขาคณิตวิเคราะห์  เรขาคณิตวิยุต 
ทฤษฎีจำนวน:  เลขคณิต  ทฤษฎีจำนวนเชิงพีชคณิต  ทฤษฎีจำนวนเชิงวิเคราะห์  เรขาคณิตไดโอแฟนไทน์ 
ทอพอโลยี:  ทอพอโลยีทั่วไป  ทอพอโลยีเชิงพีชคณิต  ทอพอโลยีเชิงเรขาคณิต ทฤษฎีเงื่อน  ทอพอโลยีเชิงอนุพันธ์  ทฤษฎีโฮโมโทปี 
ประยุกต์:  ความน่าจะเป็น  สถิติศาสตร์  คณิตศาสตร์การเงิน  คณิตศาสตร์เคมี  คณิตศาสตร์จิตวิทยา  คณิตศาสตร์ชีววิทยา  คณิตศาสตร์ฟิสิกส์  คณิตศาสตร์เศรษฐศาสตร์  ทฤษฎีระบบควบคุม 
คณนา:  การวิเคราะห์เชิงตัวเลข  การหาค่าเหมาะที่สุด  ทฤษฎีการคำนวณ  พีชคณิตของคอมพิวเตอร์  วิทยาการคอมพิวเตอร์ 
อื่น ๆ:  ประวัติของคณิตศาสตร์  คณิตศาสตร์นันทนาการ  คณิตศาสตร์และศิลปะ  การสอนคณิตศาสตร์ 
   หมวดหมู่    สถานีย่อย 
รูปสามเหลี่ยมมุมฉาก
นานาเอะ คาโต

| นานาเอะ คาโต |
| --- | --- |
加藤 奈々絵
เกิด: 24 กุมภาพันธ์ จังหวัดอิบารากิ ประเทศญี่ปุ่น
อาชีพ: นักพากย์
นานาเอะ คาโต (加藤 奈々絵, 24 กุมภาพันธ์ -) เป็นนักพากย์หญิงชาวญี่ปุ่น เกิดที่จังหวัดอิบารากิ ไม่ได้สังกัดสำนักงานนักพากย์ไหน
ผลงานพากย์

อาซางิริโนะมิโกะ (ยุริกุจิ จิกะ)
เกมปีศาจยันต์มหัศจรรย์ (คาวางุจิ มิกิฮารุ)
นักเตะแข้งสายฟ้า (เมงาเนะ คาเกรุ)
โนรามิมิ (โนรามิมิ)
ทอม ฮอลแลนเดอร์

| ทอม ฮอลแลนเดอร์ |
| --- | --- |
ทอม ฮอลแลนเดอร์ ในเดือนพฤษภาคม ค.ศ. 2007
เกิด: โทมัส แอนโทนี ฮอลแลนเดอร์  (1967-08-25) 25 สิงหาคม ค.ศ. 1967 (57 ปี) Bristol, Gloucestershire, England, United Kingdom
อาชีพ: นักแสดง
ปีปฏิบัติงาน: 1981 – ปัจจุบัน
โทมัส แอนโทนี "ทอม" ฮอลแลนเดอร์ (Thomas Anthony "Tom" Hollander) เกิดวันที่ 25 สิงหาคม ค.ศ. 1967 เป็นนักแสดงชาวอังกฤษ แสดงในภาพยนตร์เรื่อง Enigma, Gosford Park, Cambridge Spies, Pride & Prejudice, Pirates of the Caribbean, In the Loop, Valkyrie และ Hanna
ทอม อุฬุนนาลิล

| Thomas Uzhunnalil |
| --- | --- |

ส่วนบุคคล
เกิด:  (1958-08-18) 18 สิงหาคม ค.ศ. 1958 (66 ปี) รามปุรัม, ประเทศอินเดีย
ศาสนา: โรมันคาทอลิก
สัญชาติ: อินเดีย
สถาบัน: คณะซาเลเซียนของคุณพ่อบอสโก, มิชชันนารีชาริตี
ตำแหน่งชั้นสูง
ผู้ดำรงตำแหน่งก่อนหน้า: มัทธิว อุฬุนนาลิล
ทอม อุฬุนนาลิล (Tom Uzhunnalil) เป็นนักบวชโรมันคาทอลิกชาวเกรละในคณะซาเลเซียนของคุณพ่อบอสโก และสมนชิกของมิชชันนารีชาริตี ทอมถูกลักพาตัวไปในเดือนมีนาคม 2016 ระหว่างภารกิจสังคมสงเคราะห์ในเอเดน ประเทศเยเมน ที่ซึ่งมีการสังหารนักบวชคาทอลิกอื่น ๆ อีกสี่ราย ทอมไม่ได้ถูกสังหารแต่จับกุมตัวโดยผู้ก่อการร้ายในประเทศเยเมน ก่อนจะถูกปล่อยตัวในปี 2017 ผ่านการแทรกแซงของประเทศโอมานและคริสตจักคาทอลิก
ท้าวปาณฑุ

| ท้าวปาณฑุ |
| --- | --- |
A late 17th-century painting of Pandu (right) and Kunti from Kashmir
Personal Information
สังกัด: Kuru dynasty, Chandravamsha
อาวุธ: Bow and arrow
ครอบครัว: Parents (see Niyoga) Ambalika (Mother) Vichitravirya (Father) Vyasa (Biological father) Half-Brothers Dhritarashtra by Ambika Vidura by Parishrami
คู่สมรส: Kunti Madri
บุตร: Sons from KuntiYudhishthira by Yama Bhima by Vayu Arjuna by Indra Sons from Madri Nakula by Nasatya Sahadeva by Darsa
ญาติ: Paternal Half brother- (see Niyoga)Shuka (from Vatikā)
ท้าวปาณฑุ เป็นพระโอรสของเจ้าหญิงอัมพาลิกากับฤๅษีวยาส ซึ่งเกิดจากพิธีที่เรียกว่า นิโยค มีสุขภาพร่างกายที่ไม่แข็งแรง มีผิวกายที่ขาวซีด เป็นน้องชายของท้าวธฤตราษฎร์และเป็นบิดาของปาณฑพทั้ง 5 มีพระชายา 2 พระองค์คือพระนางกุนตีและพระนางมาทรี ครั้งหนึ่งเมื่อขึ้นครองราชย์แล้วเสด็จประพาสป่า ได้ยิงธนูใส่กวางคู่หนึ่งที่กำลังสมสู่กันอยู่ แต่ปรากฏว่ากวางคู่นั้นเป็นฤๅษีจำแลงกายเป็นกวาง ก่อนตายฤๅษีได้สาปแช่งท้าวปาณฑุว่า เมื่อใดที่ท่านสมสู่กับหญิงผู้ใดก็ตามขอให้ท่านได้ประสบถึงแก่ความตาย ทำให้ท้าวปาณฑุเสียใจมากจึงสละราชสมบัติแล้วเข้าป่าออกบวช ซึ่งชายาทั้ง 2 ก็ขอติดตามไปด้วย วันหนึ่งท้าวปาณฑุได้เข้าไปในป่ากับพระนางมาทรีเพื่อไปเก็บผลไม้และดอกไม้ ระหว่างนั้นได้เกิดความใคร่อยากสมสู่กับพระนางมาทรีขึ้น จึงทำให้ท้าวปาณฑุสิ้นใจในเวลาต่อมาตามคำสาปของฤๅษีที่ได้สาปแช่งไว้
| ด ค กมหาภารตะ ของ กฤษณะ ไทฺวปายนะ วยาส |
| --- | --- | --- |
| บรรพทั้ง 18 |  อาทิบรรพ  สภาบรรพ  วนบรรพ  วิราฏบรรพ  อุทโยคบรรพ  ภีษมบรรพ  โทรณบรรพ  กรรณบรรพ  ศัลยบรรพ  เสาปติกบรรพ  สตรีบรรพ  ศานติบรรพ  อนุศาสนบรรพ  อัศวเมธิกบรรพ  อาศรมวาสิกบรรพ  เมาสลบรรพ  มหาปรัสถานิกบรรพ  สวรรคโรหณบรรพ  หริวงศ์  |  |
| แคว้นกุรุ |  ท้าวศานตนุ  พระแม่คงคา  ท้าวภีษมะ  สัตยวดี  จิตรางคทะ  วิจิตรวีรยะ  เจ้าหญิงอัมพิกา  เจ้าหญิงอัมพาลิกา  เจ้าหญิงอัมพา  ท้าววิทูร  ท้าวธฤตราษฎร์  พระนางคานธารี  ศกุนิ  เจ้าหญิงสุภัทรา  ท้าวปาณฑุ  พระนางกุนตี  พระนางมาทรี  ยุธิษฐิระ  ภีมะ  อรชุน  นกุล  สหเทพ  ทุรโยธน์  ทุหศาสัน  ยุยุตสุ  นางทุหศาลา  พระนางเทราปที  นางหิฑิมพี  ฆโฎตกัจ  Ahilawati  นางอุตตรา  นางนาคอุลูปี  นางจิตรางคทา  |  |
| ตัวละครอื่น ๆ |  กรรณะ  โทรณาจารย์  วยาส  อภิมันยุ  พระกฤษณะ  สาตยกี  ธฤษฏะทยุมัน  สัญชัยสารถี  อิราวัต  พภรุวาหนะ  ปรีกษีต  ท้าววิราฎ  กิจกะ  กฤปาจารย์  อัศวัตถามา  เอกลัพย์  กฤตวรมา  ชราสันธ์  มายาสูร  ฤๅษีทุรวาส  ชนะเมนชัย  ชัยทรัถ  พระพลราม  ท้าวทรุปัท  หิฑิมพะ  ท้าวศัลยะ  อธิราธาสารถี  ศิขัณทิน  ปรศุราม  |  |
| ข้อมูลอื่น ๆ |  ปาณฑพ  เการพ  หัสตินาปุระ  อินทรปรัสถ์  อาณาจักรในอินเดียโบราณ  สงครามทุ่งกุรุเกษตร  ภควัทคีตา  อัสตระ  |  |
  หมวดหมู่
ทอม เคนนี

| ทอม เคนนี |
| --- | --- |
ทอม เคนนีที่งานWonderCon ในปีค.ศ.2018
เกิด: Thomas James Kenny  (1962-07-13) 13 กรกฎาคม ค.ศ. 1962 (62 ปี) ซีราคิวส์, รัฐนิวยอร์ก, สหรัฐ
อาชีพ: นักแสดง, นักพากย์, นักแสดงตลก
ปีปฏิบัติงาน: 1981–ปัจจุบัน
คู่สมรส: Jill Talley (สมรส 1995)
บุตร: 2
ทอม เคนนี
โทมัส "ทอม" เจมส์ เคนนี  (Thomas "Tom" James Kenny) เกิดเมื่อวันที่ 13 กรกฎาคม 2505 ที่เมือง อีสต์ไซราคิวส์ รัฐนิวยอร์ก สหรัฐอเมริกา เป็นนักพากย์ชาวอเมริกันที่เป็นที่รู้จักดีในการพากย์การ์ตูนแอนิเมชัน ได้แก่
ฟอสเตอร์ โฮม..บ้านของผองเพื่อนในจินตนาการ เป็น  Eduardo
สพันจ์บ็อบ สแควร์แพ้นท์ (SpongeBob Squarepants) เป็น  สปอนจ์บ็อบ
เดอะแบทแมน เป็น  เดอะเพนกวิน
เส้าหลิน สุดยอดพลังแห่งเพลงมวย เป็น  เรมุนโด้ เปโดรซ่า
พาวเวอร์พัฟฟ์เกิลส์ เป็น นายกเทศมนตรี
แอดแวนเจอร์ ไทม์ เป็น ไอซ์คิง
ร็อกโก้ โมเดิร์นไลฟ์ เป็น Heffer Wolfe, Chuck Chameleon และ Really Really Big Man (RRBM)
แคมป์ ลาสโล เป็น หัวหน้าหมู่ลัมปัส กับ สลิงก์แมน
ทองหล่อ ไตรรัตน์

| ทองหล่อ ไตรรัตน์ |
| --- | --- |
ทองหล่อ ไตรรัตน์
เกิด: 28 พฤศจิกายน พ.ศ. 2463 จังหวัดธนบุรี ประเทศสยาม
เสียชีวิต: 18 พฤศจิกายน พ.ศ. 2550 (87 ปี) ประเทศไทย
สัญชาติ: ไทย
รูปแบบ: กระบี่กระบอง
นักเรียนเด่น: กระบี่กระบอง: อาจารย์วาเลรีโอ ซาดรา อาจารย์นิพนธ์ ศรีวิจิตร ฟันดาบสากล: ทวีวัฒน์ หุราพันธ์ ร.ต.สุทธิพงษ์ สันติเทวกุล เริงยศ ศรีวรพงษ์พันธ์ สมชัย ตรังเจริญงาม เสน่ห์ เชาว์สุรินทร์
ทองหล่อ ไตรรัตน์ (28 พฤศจิกายน พ.ศ. 2463 – 18 พฤศจิกายน พ.ศ. 2550) เป็นผู้ฝึกสอนกระบี่กระบองแห่งสำนักดาบศรีไตรรัตน์ และเป็นประธานฝ่ายเทคนิค ของสมาคมฟันดาบสมัครเล่นแห่งประเทศไทย
ทองหล่อ ไตรรัตน์ ยังเป็นผู้ฝึกสอนกระบี่กระบองให่แก่วาเลรีโอ ซาดรา ผู้ซึ่งทำการเผยแพร่ต่ออย่างกว้างขวางในประเทศอิตาลี
ประวัติ

ทองหล่อ ไตรรัตน์ เกิดที่เขตบางกอกน้อย จังหวัดธนบุรี เป็นบุตรคนที่ 3 ของนาวาตรีจรูญ ไตรรัตน์ และทองอยู่ ไตรรัตน์
ทองหล่อ ไตรรัตน์ ได้รับประกาศนียบัตรหลักสูตรช่างยนต์จากประเทศญี่ปุ่น และใน พ.ศ. 2490 เขาได้ทำงานที่บริษัท อาทรพาณิชย์ ในตำแหน่งหัวหน้างานฝ่ายช่างยนต์จนเกษียณอายุใน พ.ศ. 2529
กีฬาฟันดาบ

ทองหล่อ ไตรรัตน์ เป็นผู้เผยแพร่ทั้งกีฬาฟันดาบไทยของประเทศไทย และสปอร์ตจัมบาระจากประเทศญี่ปุ่น รวมถึงเป็นผู้ฝึกสอนนักกีฬาฟันดาบสากลโอลิมปิกทีมชาติไทย
เขายังเคยแนะนำการฟันดาบให้แก่นักกีฬามหาวิทยาลัยเกษตรศาสตร์ โดยได้แสดงให้เห็นถึงความสำคัญของระยะ กับจังหวะ มากกว่าความเร็ว รวมถึงหากยึดติดกับวัตถุ ต้องการพึ่งแต่ดาบที่ดีจนเกินไป ก็อาจทำให้ละเลยต่อการพัฒนาตน
ชีวิตส่วนตัว

ด้านชีวิตส่วนตัว สมรสกับวัฒนา ไตรรัตน์ และมีบุตรธิดารวม 4 คน
แหล่งข้อมูลอื่น

ประวัติสมาคมฟันดาบ - สมาคมฟันดาบสมัครเล่นแห่งประเทศไทย[ลิงก์เสีย]
น่ำฮียิ้น

น่ำฮียิ้นเป็นตัวละครในเรื่องมังกรหยก 1 ใน 7 ประหลาดกังหนำ อันดับที่ 4 มีฉายาว่า คนตัดฟืนภูเขาน่ำซัว (บางฉบับใช้ คนตัดฟืน หรือ คนตัดฟืนเขาทักษิณ) มีรูปร่างใหญ่ สวมเสื้อกางเกงสีเขียว หว่างเอวผูกเชือกหญ้าเส้นหนึ่งและยังเสียบขวานสั้นสำหรับตัดฟืนเล่มหนึ่ง บนคมขวานมีรอยบิ่นหลายรอย เท้าสวมรองเท้าหญ้า มือหยาบเท้าใหญ่ ท่าทางเซื่องซึมโง่งม ใช้อาวุธเป็นไม้คานเหล็ก หล่อหลอมมาจากเหล็กกล้า มีน้ำหนักมากถึงขนาดวางพาดพิงกับขอบโต๊ะ ยังผลักดันโต๊ะเคลื่อนจากตำแหน่งเดิมหลายนิ้ว เป็นคนเงียบงันไม่ชอบพูดชอบจา เวลาพูดมักพูดเป็นคำหรือประโยคสั้นๆ ซึ่งล้วนแล้วแต่กลั่นกรองมาอย่างดี ทำให้สิ่งที่พูดแม้จะสั้นแต่แฝงไปด้วยความหมายดีๆทั้งนั้น
ในตอนที่ 6 ตัวประหลาดถูกอาวเอี้ยงฮงและเอี้ยคังลอบสังหารบนเกาะดอกท้อ น่ำฮียิ้นถูกทำร้ายเป็นรายสุดท้าย โดยน่ำฮียิ้นถูกงูพิษบนไม้เท้าอสรพิษของอาวเอี้ยงฮงฉกกัดเข้าที่ลิ้น ดิ้นทุรนทุรายจากการติดพิษ จนก๊วยเจ๋งเข้ามาพบเจอเข้า จากฤทธิ์ของพิษทำให้น่ำฮียิ้นคลุ้มคลั่งทำร้ายก๊วยเจ๋งและอึ้งย้ง จนภายหลังในขณะที่ใกล้ตาย ได้ใช้นิ้วมือขีดเขียนบนพื้นดินว่าฆาตกรเป็นใคร แต่สิ้นใจตายไปก่อนที่จะเขียนเสร็จ ตัวอักษรสุดท้ายเป็นตัวนำหน้าชื่อของฆาตกร  ซึ่งสามารถเติมเป็น อึ้งเอี๊ยะซือ  หรือ เอี้ยคังก็ย่อมได้ แต่ก๊วยเจ๋งกลับเข้าใจผิดคิดว่าน่ำฮียิ้มพยายามเขียนชื่อของอึ้งเอี๊ยะซือ จนเรื่องบานปลาย แต่สุดท้ายก็คลีคลายลงได้
ตำบลกู่สวนแตง

| ตำบลกู่สวนแตง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ku Suan Taeng
ปราสาทกู่สวนแตง
ประเทศ: ไทย
จังหวัด: บุรีรัมย์
อำเภอ: บ้านใหม่ไชยพจน์
ประชากร (พ.ศ. 2564)อ้างอิงจากเว็บไซต์สำนักบริหารการทะเบียน กรมการปกครอง
 • ทั้งหมด: 3,945 คน
รหัสไปรษณีย์ : 31120
รหัสภูมิศาสตร์: 311904
เว็บไซต์: kusuantang.go.th
 ส่วนหนึ่งของสารานุกรมประเทศไทย
ตำบลกู่สวนแตง เป็นตำบลหนึ่งในอำเภอบ้านใหม่ไชยพจน์ จังหวัดบุรีรัมย์ ตั้งอยู่ทางทิศตะวันออกเฉียงใต้ของอำเภอบ้านใหม่ไชยพจน์ อยู่ห่างจากตัวอำเภอประมาณ 3 กิโลเมตร มีโบราณสถานที่สำคัญทางประวัติศาสตร์คือ ปรางค์กู่สวนแตง
ภูมิศาสตร์

ภูมิประเทศโดยทั่วไปเป็นที่ราบสูงลักษณะของดินเป็นดินร่วนปนทราย  สภาพภูมิอากาศแห้งแล้ง ในฤดูร้อนอากาศร้อนมาก  พื้นที่ส่วนใหญ่ทำการเกษตร แหล่งน้ำธรรมชาติ ได้แก่ ห้วยตะกั่ว ลำสะแทด ทั้งนี้ พื้นที่ของตำบลกู่สวนแตงมีอาณาเขตติดต่อดังนี้
ทิศเหนือ ติดต่อเขตตำบลหนองแวง (ในเขตของเทศบาลตำบลบ้านใหม่ไชยพจน์)
ทิศตะวันออก ติดต่อเขตตำบลหนองแวง (ในเขตขององค์การบริหารส่วนตำบลหนองแวง) และ ติอต่อเขตตำบลหายโศก อำเภอพุทไธสง จังหวัดบุรีรัมย์
ทิศใต้ ติดต่อเขตตำบลละหานปลาค้าว อำเภอเมืองยาง ตำบลดอนมัน อำเภอประทาย จังหวัดนครราชสีมา
ทิศตะวันตก ติดต่อเขตตำบลหนองเยือง
การแบ่งเขตการปกครอง

หลังจากที่แยกเขตพื้นที่จากตำบลหนองแวงในปี พ.ศ. 2528 จำนวน 28 หมู่บ้าน ได้มีการจัดตั้งหมู่บ้านเพิ่มขึ้นอีก 4 หมู่บ้าน รวมเป็น 12 หมู่บ้านในปัจจุบัน โดยอยู่ในความดูแลขององค์การบริหารส่วนตำบลกู่สวนแตงทั้ง 12 หมู่บ้าน
หมู่ที่ 1 บ้านกู่สวนแตง
หมู่ที่ 2 บ้านดงยาง
หมู่ที่ 3 บ้านบาก
หมู่ที่ 4 บ้านทุ่ม
หมู่ที่ 5 บ้านโนนไฮ
หมู่ที่ 6 บ้านหนองสองห้อง
หมู่ที่ 7 บ้านโคกจิกน้อย
หมู่ที่ 8 บ้านหนองเรือ
หมู่ที่ 9 บ้านประดู่
หมู่ที่ 10 บ้านน้อย
หมู่ที่ 11 บ้านนาฝาย
หมู่ที่ 12 บ้านหลุบทุ่ม
สถานศึกษา

โรงเรียนประถมศึกษาสังกัดสำนักงานเขตพื้นที่การศึกษาประถมศึกษาบุรีรัมย์เขต 4 จำนวน 4 โรงเรียน ได้แก่
โรงเรียนวัดสมณาวาส
โรงเรียนบ้านโนนไฮ
โรงเรียนบ้านหนองสองห้อง (เทพผาประชานุกูล)
โรงเรียนบ้านหนองเรือ
ศูนย์พัฒนาเด็กเล็กสังกัดองค์การบริหารส่วนตำบลกู่สวนแตง 2 แห่ง ได้แก่
ศูนย์พัฒนาเด็กเล็กวัดสมณาวาส
ศูนย์พัฒนาเด็กเล็กบ้านหนองเรือ
สาธารณสุข

มีโรงพยาบาลส่งเสริมสุขภาพตำบล 1 แห่ง คือ โรงพยาบาลส่งเสริมสุขภาพตำบล บ้านบาก
ปรางค์กู่สวนแตง
ท่าเรือ

สำหรับความหมายอื่น ดูที่ ท่าเรือ (แก้ความกำกวม)
ท่าเรือซีแอตเทิล
ท่าเรือ เป็นสิ่งอำนวยความสะดวกพาณิชย์ทางทะเลซึ่งอาจมีท่าเทียบเรือตั้งแต่หนึ่งแห่งขึ้นไปที่เรือสามารถเทียบเพื่อบรรจุและปล่อยผู้โดยสารและสินค้า ปกติท่าเรือตั้งอยู่ที่ชายฝั่งทะเลหรือชะวากทะเล แต่ท่าเรือบางแห่ง เช่น ฮัมบวร์คหรือแมนเชสเตอร์ ตั้งอยู่ลึกเข้าไปในแผ่นดิน ซึ่งเรือจากทะเลสามารถเข้าถึงได้โดยทางแม่น้ำหรือคลอง เนื่องจากท่าเรือทำหน้าที่เป็นท่าขาเข้าของผู้อพยพกับทหารในช่วงสงคราม ทำให้ท่าเรือหลายแห่งมีการเปลี่ยนแปลงทางเชื้อชาติและวัฒนธรรมอย่างมากตลอดทั้งประวัติศาสตร์
ท่าเรือมีส่วนสำคัญต่อเศรษฐกิจโลกอย่างมาก โดยร้อยละ 70 ของการค้าสินค้าทั่วโลกโดยมูลค่าผ่านท่าเรือ ด้วยเหตุผลนี้ ทำให้ที่อยู่อาศัยบริเวณท่าเรือมักมีประชากรหนาแน่น ซึ่งจัดเตรียมแรงงานไว้ทำงานและจัดการสินค้าและบริการที่เกี่ยวข้องกับท่าเรือ ปัจจุบัน การพัฒนาท่าเรือที่เติบโตเร็วสุดอยู่ในทวีปเอเชีย ซึ่งเป็นทวีปที่มีท่าเรือใหญ่สุดและวุ่นวายที่สุดของโลกอันดับต้น ๆ เช่น สิงคโปร์ เซี่ยงไฮ้และหนิงโป-โจวชานของจีน ใน ค.ศ. 2020 ท่าเรือที่วุ่นวายที่สุดในโลกคือท่าเรือเฮลซิงกิในประเทศฟินแลนด์ ถึงกระนั้น มีท่าเรือขนาดเล็กจำนวนมากที่มีไว้เพื่อการท่องเที่ยวท้องถิ่นหรืออุตสาหกรรมปลา
ดูเพิ่ม

ท่าเรือบก (Dry port)
แหล่งข้อมูลอื่น

Port Industry Statistics, American Association of Port Authorities
Information on yachting facilities at ports around the world from Noonsite.com
Social & Economic Benefits of PORTS[ลิงก์เสีย] from "NOAA Socioeconomics" website initiative
Antunes, Cátia: Early Modern Ports, 1500-1750, European History Online, Mainz: Institute of European History, 2011, retrieved: November 2, 2011.
| ฐานข้อมูลการควบคุมรายการหลักฐาน  |
| --- | --- |
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  พจนานุกรมประวัติศาสตร์ของสวิสเซอร์แลนด์